Covid-19-statistieke: Nog 40 pasiënte sterfDr. Zweli Mkhize (Foto: Zweli Mkhize/Twitter) Die nuwe koronavirus het nog 40 lewens in Suid-Afrika geëis. Dr. Zweli Mkhize, minister van gesondheid, het Sondagaand die land se jongste Covid-19-syfers in ’n verklaring bekend gemaak. Luidens die verklaring is 32 683 bevestigde gevalle van Covid-19 tot op hede in Suid-Afrika aangemeld waarvan 1 716 oor die afgelope 24 uur aangemeld is. Die land se dodetal staan nou op 683. Altesaam 16 809 pasiënte het reeds herstel. Dit dui op ’n herstelkoers van 51,4%, het Mkhize gesê. Altesaam 725 125 Covid-19-toetse is tot op hede aangemeld waarvan 23 242 die afgelope dag gedoen is. Die Wes-Kaap het steeds die meeste gevalle van Covid-19 (21 382) gevolg deur Gauteng met 4 003 gevalle. In die Oos-Kaap het 3 927 pasiënte reeds die nuwe koronavirus opgedoen. Verspreiding van Covid-19-sterftes volgende ouderdomsgroep: Sterftes volgens geslag: Sterfte- en herstelsyfers volgens provinsie: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.